તહેવારોના દિવસોમાં ઘણા લોકોએ રિચાર્જ કરાવ્યું હતું અને ઈન્ટરનેટ પ્લાન પણ લીધા હતા. તે બધા હવે મુશ્કેલીમાં મૂકાઈ ગયા છે. તેમણે કરાવેલા રિચાર્જ માટે ચૂકવેલા રૂપિયાનું શું? આ રૂપિયા પાછા મળશે કે પછી ભૂલી જવાના? આ પ્રશ્નો હવે તેમને સતાવી રહ્યો છે. આ પ્રશ્નોના જવાબ માટે કોનો સંપર્ક કરવાનો તેનો જવાબ પણ કોઈની પાસે નથી. જે ગ્રાહકો 2Gમાંથી 4Gમાં સ્વીચ ઓવર થઈ ગયા હતા તેમને તો કોઈ વાંધો નથી, પણ જે ગ્રાહકો સ્વીચ ઓવર નહોંતા થયા તેમનું શું? સવાલ તો એ પણ છે કે, જે ગ્રાહકો 4Gમાં સ્વીચ ઓવર નહોંતા થયા, તે ગ્રાહકોએ જ્યારે 2G માટે કે ટોકટાઈમ માટે રિચાર્જ કરાવ્યું ત્યારે કંપની દ્વારા તેમને કેમ સૂચના ન અપાઈ કે 29મી તારીખે તેમનું સીમકાર્ડ બંધ થઈ જશે?